Document ID: /roh_data/filtered/fineweb-2-filterrobots_roh.jsonl.gz/2206

Ils golis svizzers audan dapi intgins onns tar la crème de la crème en il mund dal ballape. Quai er grazia a Patrick Foletti che trenescha ils golis da la naziunala dapi il 2011. Avant è il Tessinais stà trenader da golis tar Lucerna ed ils Grasshoppers.
Patrick Foletti è in trenader plain ideas. El porta adina novs exercizis en ils trenaments e procura per ina bun’atmosfera sin il plaz sco er sper il plaz. Pli baud eran ils golis figuras spezialas, in zic agens. Oz na saja quai betg pli uschia di Foletti. Sommer, Bürki e Hitz sajan persunas fitg normalas, trais golis fitg professiunals cun in bun caracter.
RR actualitad 17:00